Tourón do mato

O **tourón do mato** (***Turnix sylvaticus***) é unha ave da pequena familia dos turnícidos, que son aves que lembran ao paspallás, co cal non están relacionadas.

## Taxonomía 
O tourón do mato foi descrito formalmente e ilustrado en 1789 polo botánico francés René Louiche Desfontaines co nome binomial *Tetrao sylvaticus*. O epíteto específico *sylvaticus* significa en latín 'do bosque'. Agora está clasificado no xénero *Turnix*, creado en 1840 por Pierre Joseph Bonnaterre.

Recoñécense nove subespecies:
* *T. s. sylvaticus* (Desfontaines, 1789) – do sur da Península Ibérica e noroeste de África
* *T. s. lepurana* (Smith, A, 1836) – de África ao sur do Sáhara
* *T. s. dussumier* (Temminck, 1828) – desde o leste de Irán a Myanmar
* *T. s. davidi* Delacour & Jabouille, 1930 – do centro de Tailandia ao sur da China, norte de Indochina e Taiwan
* *T. s. bartelsorum* Neumann, 1929 – de Xava e Bali en Indonesia
* *T. s. whiteheadi* Ogilvie-Grant, 1897 – de Luzón, no norte ds Filipinas
* *T. s. celestinoi* McGregor, 1907 – de Bohol e Mindanao, no sur das Filipinas
* *T. s. nigrorum* duPont, 1976 – da illa de Negros, Filipinas
* †*T. s. suluensis* Mearns, 1905 – do arquipélago de Sulu, Filipinas.

## Descrición 
O tourón do mato lembra un paspallás migrador. Ten as partes superiores con liñas de cor marrón area, partes inferiores beixes con marcas nos flancos negras e unha face lisa. En voo, a súa barra das ás abrancazada contrasta coa á gris. Os sexos son similares, pero os inmaturos teñen máis pintas pola parte inferior. Este pequeno tourón é moi difícil de ver. É unha pequena ave corredora marrón de 15 cm de longo, que prefire agocharse a botarse a voar.

## Distribución e hábitat 
Esta especie adoitaba ser residente no sur de España e África e desde a India á Asia tropical ata  Indonesia, pero en España xa non. Habita en praderías cálidas ou matos arbustivos e aliméntase de insectos e sementes. Evita os bosques espesos e as rexións montañosas, e vive preferentemente en campos de millo e extensións de chairas herbosas, aínda que pode tamén atoparse en calquera tipo de mato arbustivo de herbas baixas.

## Comportamento 
Permanece agochado en silencio e é difícil de espantar, e non se ergue ata case estar baixo o pé do observador. Cando escapa, voa baixo sobre o chan e axiña pousa outra vez, despois do cal é moi difícil volver atopalo. A femia fai unha chamada que é un profundo *hum-hum-hum* e o macho replica cun *kek-kek-kek*.

### Alimentación 
[miniatura|upright=0.8|Ovos de *Turnix sylvaticus* - [MHNT]]

A femia inicia o cortexo e constrúe un niño no chan. O macho incuba unha posta de normalmente catro ovos agrisados con manchas, e atende as crías, as cales poden correr en canto fan eclosión. A estación de nidificación é de xuño a setembro. O niño é un escaso coxín de herbas situado nun oco natural no chan, onde adoita estar agochado entre as ramas dunha mata de herbas. En raros casos, dobran a herba formando unha especie de dosel. En 2021, a IUCN tamén declarou que o tourón común estaba extinguido en Europa. Isto fai que sexa a primeira especie de ave que se extingue en Europa desde a extinción do arao xigante en 1852.

## Notas 
* 

## Véxase tamén 
### Ligazóns externas 
* 
* Common buttonquail or Kurrichane buttonquail Species text in The Atlas of Southern African Birds
* 
* 
* 
* 
*